56. ΑΠΟΦΑΣΗ ΑΝΑΠΛ. ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ.22352 της 8/28 Ιαν. 1991 (ΦΕΚ Β΄ 28). (Διόρθ. σφαλμ. στο ΦΕΚ Β΄ 71/7-2-1992) Στοιχεία αξιολόγησης επενδύσεων, βαθμολόγηση και τρόπος λειτουργίας εφαρμογής των κριτηρίων υπαγωγής επενδύσεων του πρωτογενή τομέα, στις διατάξεις του Νόμ. 1892/90. Έχοντας υπόψη: 1.Τις διατάξεις του Νόμ. 1892/90 «Για τον εκσυγχρονισμό και την ανάπτυξη και άλλες διατάξεις» και ειδικότερα το άρθρ. 7 παρ. 3 του νόμου αυτού. 2.Τις διατάξεις του Νόμ. 1558/85 (ΦΕΚ 137/26.7.85 τεύχος Α΄) «Κυβέρνηση και Κυβερνητικά Όργανα». 3.Τις διατάξεις της Υ/1201/5.10.90 απόφασης του Πρωθυπουργού και Υπουργού Εθνικής Οικονομίας «Καθορισμός αρμοδιοτήτων του Αναπληρωτή Υπουργού Εθν. Οικονομίας Ευθυμίου Χριστοδούλου». Κριτήρια βιωσιμότητας Άρθρ.1.-1.Για την εκτίμηση της βιωσιμότητας των υποβαλλομένων για υπαγωγή στις διατάξεις του Νόμ. 1892/90 επενδυτικών προγραμμάτων του πρωτογενή τομέα παραγωγής λαμβάνονται υπόψη, τα ακόλουθα κριτήρια: α.Τα χαρακτηριστικά του φορέα της επένδυσης. β.Οι προοπτικές κερδοφόρας δραστηριότητος της μονάδας που θα δημιουργηθεί ή της ήδη υφιστάμενης στο βαθμό που επηρεάζεται από την προτεινομένη επένδυση. γ.Η οργάνωση της επιχείρησης. 2. Για την εφαρμογή των παραπάνω κριτηρίων εκτιμώνται ιδίως, τα ακόλουθα στοιχεία: α)Όσον αφορά τον φορέα: η εμπειρία του, η κλίμακα και τα αποτελέσματα των δραστηριοτήτων του στο παρελθόν, η φερεγγυότητα και η οικονομική του επιφάνεια ως προς την επάρκεια των ίδιων κεφαλαίων για την κάλυψη των συνολικών χρηματοδοτικών αναγκών της επιχείρησης (κάλυψη ίδιας συμμετοχής στην και του αναγκαίου κεφαλαίου κίνησης). Για τις ήδη λειτουργούσες μονάδες εκτιμώνται επίσης τα οικονομικά τους αποτελέσματα στο πρόσφατο παρελθόν καθώς επίσης και η παρούσα οικονομική τους κατάσταση. β)Όσον αφορά τις προοπτικές κερδοφόρες δραστηριότητες της μονάδας: Ο τόπος εγκατάστασης, η κατάσταση του κλάδου (κορεσμένος ή μη), το χρηματοδοτικό σχήμα, τα τεχνικά χαρακτηριστικά και οι επιπτώσεις τους στην παραγωγή, οι προβλέψεις πωλήσεων και οικονομικών αποτελεσμάτων, οι αριθμοδείκτες αποδοτικότητος της επένδυσης και γενικά η εκτίμηση όλων των τεχνικοοικονομικών στοιχείων και αναλύσεων που περιέχονται στην υποβαλλόμενη από τον επενδυτή τεχνικοοικονομική προμελέτη. γ)Όσον αφορά την οργάνωση της επιχείρησης: εξετάζεται η δυνατότητα εύρυθμης και αποτελεσματικής λειτουργίας της μέσω της προτεινόμενης οργανωτικής της δομής και της ποσοτικής και ποιοτικής στελέχωσής της. Κριτήρια υπαγωγής επενδύσεων Άρθρ.2.-1.Η υπαγωγή επενδύσεων στις διατάξεις του Νόμ. 1892/90 γίνεται με βάση τη βαθμολογία τους που προκύπτει από την εφαρμογή των ακολούθων δύο ομάδων κριτηρίων των δύο επομένων παραγράφων. 2.Α. ΟΜΑΔΑ: Βασικά κριτήρια υπαγωγής α)Εκτίμηση της συμβολής του κάθε  κλάδου           (δραστηριότητας)      στον          οποίο (Αντί για τη σελ. 86,393(α) Σελ. 86,393(β) Τεύχος 1184-Σελ. 73 - 661 Κίνητρα Ιδιωτικών Επενδύσεων στην Περιφέρεια 13.Γ.β.56 εντάσσονται οι υπό εξέταση επενδύσεις, στην οικονομική ανάπτυξη της Χώρας: -Στις επενδύσεις που η δραστηριότητά τους χαρακτηρίζεται ως υψηλής ενίσχυσης, παρέχονται 18 βαθμοί. -Στις επενδύσεις που η δραστηριότητά τους χαρακτηρίζεται ως μέσης ενίσχυσης, παρέχονται 12 βαθμοί. -Στις επενδύσεις που η δραστηριότητά τους χαρακτηρίζεται ως χαμηλής ενίσχυσης, παρέχονται 6 βαθμοί. Η ένταξη των δραστηριοτήτων του πρωτογενούς τομέα σε δραστηριότητες Υψηλής, μέσης και Χαμηλής ενίσχυσης γίνεται στο ΠΑΡΑΡΤΗΜΑ Ι. β)Εκτίμηση της ανταγωνιστικότητας της επένδυσης σε διεθνές επίπεδο: -Στις επενδύσεις που κρίνεται ότι διαθέτουν διεθνή ανταγωνιστικότητα παρέχονται μέχρι 10 βαθμοί σύμφωνα με τον τύπο: ΔΑ = (ΕΞ + ΥΕΙΣ-ΣΛΕ)/ΠΩΛΗΣΕΙΣ όπου ΕΞ = αξία τυχόν εξαγωγών (μέσος όρος των εκτιμώμενων για την πρώτη πενταετία μετά την ολοκλήρωση της επένδυσης). ΥΕΙΣ = Υποκατάσταση εισαγωγών. ΣΛΕ = Συναλλαγματική επιβάρυνση λειτουργικών εξόδων (μέσος όρος της πρώτης πενταετίας μετά την ολοκλήρωση της επένδυσης). ΠΩΛΗΣΕΙΣ=Μέσος όρος της αξίας των προβλεπομένων πωλήσεων της πρώτης πενταετίας μετά την ολοκλήρωση της επένδυσης (βάσεις των πινάκων προβλέψεων της μελέτης βιωσιμότητας που εκπονείται από την Υπηρεσία). γ)Εκτίμηση της τεχνολογικής στάθμης–παραγωγικότητας της επένδυσης: Ανώτατο όριο βαθμών: 5 Θα εκτιμάται η εγκατάσταση συστημάτων και εγκαταστάσεων που βελτιώνουν την παραγωγική διαδικασία και εξυπηρετούν-υποστηρίζουν πληρέστερα την όλη μονάδα. Για επενδύσεις επέκτασης και εκσυγχρονισμού τα παραπάνω λαμβάνονται υπόψη για το σύνολο της παραγωγικής μονάδας. «δ.Στις περιπτώσεις μετεγκατάστασης κτηνοτροφικών και πτηνοτροφικών επιχειρήσεων σύμφωνα με την περίπτ. (α) της παρ. 4 του άρθρ. 9 του Νόμ. 1892/90, παρέχονται 18 βαθμοί». Η περίπτ. δ΄, προστέθηκε από το άρθρ. 1 της υπ’ αριθ. 33254/18 Ιουλ.-7 Αυγ. 1991 (ΦΕΚ Β΄ 643), αποφ. αναπλ. Υπ. Εθνικής Οικονομίας. Σελ. 86,394(β) Τεύχος 1184-Σελ. 74 3.Β ΟΜΑΔΑ: Συμπληρωματικά κριτήρια: α)Βαθμός Ίδιας συμμετοχής -Βαθμός ίδιας συμμετοχής στην επένδυση: Παρέχονται μέχρι 10 βαθμοί για την αυξημένη από 0 έως 50% συμμετοχή του φορέα στη συνολική δαπάνη της παραγωγικής επένδυσης, πέραν από την προβλεπόμενη από το νόμο ελάχιστη ίδια συμμετοχή. Ο υπολογισμός των βαθμών γίνεται με τον τύπο: Βαθμοί=(Ι.Σ.Ε.-ΙΣΠΝ) Χ 2 Χ 10/ΙΣΠΝ ΙΣΕ = Ίδια Συμμετοχή του φορέα, ΙΣΠΝ = Ίδια Συμμετοχή προβλεπόμενη από το Νόμο. β)Σχέση Καθαρών Κερδών προς τον Κύκλο Εργασιών (πωλήσεις): Παρέχονται μέχρι 5 βαθμοί για μέση απόδοση του δείκτη μέχρι 15% (για τον υπολογισμό λαμβάνεται ο μέσος όρος των καθαρών κερδών και των πωλήσεων της πρώτης πενταετίας λειτουργίας της μονάδας μετά την ολοκλήρωση της επένδυσης). Καθαρά Κέρδη = Κέρδη προς φόρων Ο υπολογισμός των βαθμών του κριτηρίου αυτού γίνεται με τον τύπο: Βαθμοί = μέση απόδοση του δείκτη Χ 5 Χ 100/15. Για τον υπολογισμό του δείκτη χρησιμοποιούνται τα ποσά των καθαρών κερδών και πωλήσεων που προκύπτουν από τους πίνακες προβλέψεων της μελέτης βιωσιμότητας που εκπονείται από την Υπηρεσία. 4.Οι επενδύσεις κάθε εξαμήνου που έχουν κριθεί βιώσιμες, κατατάσσονται σύμφωνα με το σύνολο των βαθμών που συγκεντρώνουν από τα κριτήρια της παρ. 2 του παρόντος άρθρου, με πρόταξη εκείνων που συγκεντρώνουν την υψηλότερη βαθμολογία. Σε περίπτωση ισοβαθμίας, προτάσσονται οι επενδύσεις που συγκεντρώνουν το μεγαλύτερο σύνολο βαθμών με βάση τα κριτήρια της παρ. 3 του παρόντος άρθρου. Αν και σύμφωνα με την παραπάνω κατάταξη προκύπτει ισοβαθμία, προτάσσονται οι επενδύσεις που συγκεντρώνουν τη μεγαλύτερη βαθμολογία με βάση το (α) κριτήριο της παρ. 3 και τέλος με βάση το (β) κριτήρια της ιδίας παραγράφου. - 662 13.Γ.β.56 Κίνητρα Ιδιωτικών Επενδύσεων στην Περιφέρεια Διαδικασία εξέτασης και γνωμοδότησης  για την υπαγωγή των επενδύσεων Άρθρ.3.-1.Οι αιτήσεις υπαγωγής επενδύσεων στις διατάξεις του Νόμ. 1892/90 των επιχειρήσεων του πρωτογενούς τομέα παραγωγής που υποβάλλονται κάθε εξάμηνο, εξετάζονται από την αρμόδια Γνωμοδοτική Επιτροπή ομαδοποιημένες, σε 2 στάδια ως εξής: α)Κατά το πρώτο στάδιο, από το σύνολο των επενδύσεων του πρωτογενούς τομέα παραγωγής που έχουν υποβληθεί, η αρμόδια Γνωμοδοτική Επιτροπή γνωμοδοτεί ύστερα από αιτιολογημένη εισήγηση της οικείας υπηρεσίας Ιδιωτικών Επενδύσεων, για την απόρριψη εκείνων που κρίνονται μη βιώσιμες, με βάση τα κριτήρια του άρθρ. 1 της παρούσας. β)Κατά το δεύτερο στάδιο εξέτασης, από τις επενδύσεις που κρίθηκαν βιώσιμες στο πρώτο στάδιο, η αρμόδια Γνωμοδοτική επιτροπή γνωμοδοτεί για την υπαγωγή των προτασσομένων σύμφωνα με την παρ. 4 του άρθρ. 2 της παρούσας επενδύσεων, και μέχρι την κάλυψη του κατανεμηθέντος γι’ αυτές ποσού επιχορηγήσεων της απόφασης του δευτέρου εδαφίου της παρ. 8 του άρθρ. 6 του Νόμ. 1892/90. Για την κατάταξη από την αρμόδια Γνωμοδοτική Επιτροπή των Επενδύσεων σύμφωνα με την παρ. 4 του άρθρ. 2 της παρούσας, με βάση τα κριτήρια των παρ. 2 και 3 του ιδίου άρθρου, υποβάλλεται συνολική εισήγηση της οικείας υπηρεσίας ιδιωτικών Επενδύσεων για τον πρωτογενή τομέα παραγωγής, στην οποία επισυνάπτονται οι εξατομικευμένες εισηγήσεις βιωσιμότητας των επενδυτικών σχεδίων. 2.Η αρμόδια Γνωμοδοτική Επιτροπή έχει την ευχέρεια, μετά από συνεννόηση με την οικεία υπηρεσία Ιδιωτικών Επενδύσεων να ενοποιεί τα δύο στάδια εξέτασης της προηγούμενης παραγράφου σε μία ενιαία διαδικασία εξέτασης κατά την οποία η Επιτροπή, μετά το διαχωρισμό των επενδύσεων που κρίνονται μη βιώσιμες γνωμοδοτεί για την υπαγωγή των λοιπών επενδύσεων σύμφωνα με τη β) περίπτωση της προηγουμένης παραγράφου. 3.Οι διαδικασίες εξέτασης και γνωμοδότησης των προηγουμένων παραγράφων μπορούν να εξαντλούνται σε περισσότερες της μιας συνεχόμενες συνεδριάσεις. Στις περιπτώσεις αυτές εκδίδεται ενιαίο πρακτικό για το σύνολο των συνεχόμενων αυτών συνεδριάσεων. 4.Στις περιπτώσεις που με την απόφαση της παρ. 8 του άρθρ. 6 του Νόμ. 1892/90, κατανέμονται ποσά επιχορηγήσεων για επενδύσεις ορισμένου κλάδου του πρωτογενούς τομέα παραγωγής, οι διαδικασίες που προβλέπονται από τις προηγούμενες παρ. 1 και 2, εφαρμόζονται αυτοτελώς για το σύνολο των υποβληθεισών στον κλάδο αυτό επενδύσεων. Άρθρ.4.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. «ΠΑΡΑΡΤΗΜΑ Ι ΔΡΑΣΤΗΡΙΟΤΗΤΕΣ ΥΨΗΛΗΣ ΕΝΙΣΧΥΣΗΣ -Παραγωγή κηπευτικών ειδών καθώς και σπόρων κηπευτικών ειδών. -Ιστοκαλλιέργεια. -Αγελαδοτροφία για γαλακτοπαραγωγή -Αγελαδοτροφία για κρεατοπαραγωγή. -Χοιροτροφία. -Πτηνοτροφία για τις επενδύσεις προστασίας του περιβάλλοντος και της βελτίωσης των συνθηκών υγιεινής και καλής διαβίωσης των ζώων (εκσυγχρονισμός). -Πάχυνση ειδών τσιπούρας και λαυρακίου. -Καλλιέργεια στρειδιών, χτενιών και κυδωνιών. ΔΡΑΣΤΗΡΙΟΤΗΤΕΣ ΜΕΣΗΣ ΕΝΙΣΧΥΣΗΣ -Παραγωγή φυτών εσωτερικού χώρου. -Παραγωγή αναπαραγωγικού υλικού (φυτώρια). -Παραγωγή μανιταριών. -Αιγοτροφία–Προβατοτροφία. -Πάχυνση μοσχαριών -Ιπποπαραγωγή -Εκτροφή νηκτικών πτηνών. -Καλλιέργεια γαρίδας. -Καλλιέργεια καραβίδας. -Καλλιέργεια μυδιών. -Πάχυνση πέστροφας ή σολωμού εφόσον η μονάδα είναι καθετοποιημένη (περιλαμβάνεται και τμήμα μεταποίησης) ή και περιλαμβάνει τον αναγκαίο για τις ανάγκες της μονάδας ιχθυογεννητικό σταθμό. -Πάχυνση χελιών ανοικτού ή κλειστού κυκλώματος. (Αντί για τη σελ. 86 395(α) Σελ. 86,395(β) Τεύχος 1404 Σελ. 21 - 663 Κίνητρα Ιδιωτικών Επενδύσεων στην Περιφέρεια 13.Γ.β.56 ΔΡΑΣΤΗΡΙΟΤΗΤΕΣ ΧΑΜΗΛΗΣ ΕΝΙΣΧΥΣΗΣ -Παραγωγή ανθοκομικών ειδών. -Παραγωγή δενδροκομικών ειδών. -Παραγωγή φυτών κηποτεχνίας–δασοπονίας. -Παραγωγή λοιπών σπόρων. -Εκτροφή γουνοφόρων ζώων. -Εκτροφή θηραμάτων. -Πάχυνση πέστροφας ή σολωμού. -Πάχυνση όλων των ειδών ψαριών που περιλαμβάνονται στις κατηγορίες υψηλής και μέσης ενίσχυσης εφόσον γίνεται σε «κλειστό κύκλωμα κυκλοφορίας νερού». -Λοιπές οστρακοκαλλιέργειες. -Ιχθυογεννητικοί σταθμοί. -Μεταλλευτικές και λατομικές δραστηριότητες (εντάσσονται στον πρωτογενή τομέα εφόσον η δραστηριότητα αναφέρεται αποκλειστικά σε εξόρυξη). -Γεωργικές δραστηριότητες επιχειρήσεων αγροτικών ή αγροτοβιομηχανικών συνεταιρισμών για επενδύσεις σε μηχανικά μέσα σποράς, καλλιέργειας και συγκομιδής. Στις δραστηριότητες του παρόντος εδαφίου δεν υπάγονται εκείνες που υπάγονται στην περίπτ. (β) της παρ. 1 του άρθρ. 2 του Νόμ.1892/90).» Το «Παράρτημα Ι», αντικαταστάθηκε ως άνω, από την με αριθ. 43328/8-16 Νοεμ. 1994 (ΦΕΚ Β΄853), αποφ. Υπ. Εθν. Οικονομίας. Σελ. 86,396(β) Τεύχος 1404 Σελ. 22 - 664 13.Γ.β.56 Κίνητρα Ιδιωτικών Επενδύσεων στην Περιφέρεια 